b"\n_START_ARTICLE_\nFilm, da te kap\n_START_SECTION_\nVsebina\n_START_PARAGRAPH_\n18 letna Drew Decker (Carmen Electra) prejme zastra\xc5\xa1ujo\xc4\x8de telefonske klice, ko je pono\xc4\x8di sama doma. Za\xc4\x8dne jo loviti morilec z masko imenovan Ghostface , ki jo zabode v dojko in iz nje odstrani silikon za pove\xc4\x8danje prsi. Drew povozi njen o\xc4\x8de, katerega med vo\xc5\xbenjo oralno zadovoljuje njegova \xc5\xbeena. Drew pa dokon\xc4\x8dno ubije Ghostface._NEWLINE_Naslednje jutro, se Drewina so\xc5\xa1olka Cindy Campbell (Anna Faris), sre\xc4\x8da z njenim fantom Bobbyem (Jon Abrahams) in prijatelji Brendo (Regina Hall), Rayem (Shawn Wayans), Gregom (Lochlyn Munro), Buffy (Shannon Elizabeth) in Brendinim zadetim prijateljem Shortyem (Marlon Wayans). \xc5\xa0tevilne novinarske ekipe, vklju\xc4\x8dno z novinarko Gail Hailstorm (Cheri Oteri), se klatijo okoli \xc5\xa1ole zaradi Drewinega umora. Gail sku\xc5\xa1a iz Buffyeniga zaostalega brata Doofya (Dave Sheridan) dobiti potrebne podatke._NEWLINE_Cindy med poukom prejme sporo\xc4\x8dilo ''Vem kaj si storila lansko no\xc4\x8d \xc4\x8darovnic!''. Nato ugotovi, da je bila Drew ubita to\xc4\x8dno eno leto po tem, ko so med divjo vo\xc5\xbenjo skupaj s prijatelji ponesre\xc4\x8di ubili nekega mo\xc5\xa1kega. Med lepotnim izborom Ghostface ubije Grega, medtem ko Buffy kri\xc4\x8di na pomo\xc4\x8d vendar ostali mislijo, da je to del njene to\xc4\x8dke. Ko Buffy izve, da je zmagala, popolnoma pozabi na Gregovo smrt in slavi svojo zmago._NEWLINE_Potem ostane Cindy sama doma, kjer jo napade Ghostface. Cindy se zaklene v sobo in pokli\xc4\x8de policijo vendar Ghostface izgine. Kmalu zatem prihiti Bobby kateremu iz \xc5\xbeepa pade par \xc4\x8drnih rokavic in telefon, zaradi \xc4\x8desar Cindy misli, da je bil morilec on. Bobbya aretirajo in pridr\xc5\xbeijo na policiji. Cindy zaradi napada prespi pri Buffy in Doofyu, vendar jo tudi tam pokli\xc4\x8de Ghostface. _NEWLINE_Naslednje jutro Bobbya izpustijo iz pripora, saj niso proti njemu na\xc5\xa1li nobenih dokazov. Buffy postane zaradi zmage na lepotnem tekmovanju naduta in ignorira Cindyina opozorila pred morilcem, zato jo slednji obglavi v sla\xc4\x8dilnici, vendar je Buffyina glava \xc5\xa1e vedno \xc5\xbeiva. Ker postane morilcu \xc5\xbee nadle\xc5\xbena jo odvr\xc5\xbee v ko\xc5\xa1. To no\xc4\x8d Brenda in Ray odideta v kino na ogled filma Zaljubljeni Shakespeare (Shakespeare in love), kjer Raya na strani\xc5\xa1\xc4\x8du nekdo zabode v uho, nato pa se Ghostface odpravi \xc5\xa1e po Brendo. Vendar slednjo zaradi njenega obna\xc5\xa1anja v kinu ubijejo obiskovalci \xc5\xa1e pred Ghostfaceom._NEWLINE_Medtem Cindy doma organizira zabavo. Med zabavo Cindy in Bobby odideta v spalnico, kjer seksata. Cindy tako izgubi devi\xc4\x8dnost. Kmalu zatem pride Ghostface, ki zabode Bobbya in izgine. Cindy najde pi\xc5\xa1tolo, vendar jo da ranjenemu Bobbyu. Ko Shorty pride iz kleti ga Bobby ustreli in prizna, da so njegove rane la\xc5\xbene. Nato se \xc5\xbeiv vrne \xc5\xa1e Ray._NEWLINE_Bobby in Ray priznata Cindy svoj na\xc4\x8drt, da nameravata ubiti njo in njenega o\xc4\x8deta, kateri bo nato krivec za vse umore. Prav tako se nameravata drug drugega zabosti in tako videti \xc5\xa1e bolj herojsko. Vendar se na\xc4\x8drt izjalovi, ko Ray iz jeze Bobbya zabode preve\xc4\x8dkrat, saj so ukinili njegovo najljub\xc5\xa1o serijo Bratje Wayans (The Wayans Bros). Nato prispe Ghostface, ki zabode \xc5\xa1e Raya. Cindy in Ghostface se spopadeta v stilu Matrice (The Matrix). Cindy ga premaga, vendar Ghostface izgine preden prispe policija._NEWLINE_Na policijski postaji Cindy in \xc5\xa1erif (Kurt Fuller) ugotovita, da je Doofy bil edini, ki je vedel za avtomobilsko nesre\xc4\x8do, in da je svojo du\xc5\xa1evno nestabilnost le igral, saj je on pravi morilec. Na \xc5\xbealost Doofy pravo\xc4\x8dasno pobegne z Gail in Cidny zaradi tega za\xc4\x8dne kri\xc4\x8dati na ulici, vendar jo kmalu povozi avto._NEWLINE_Med odjavno \xc5\xa1pico se poka\xc5\xbee \xc5\xa1e ena scena Shortyem, ki razlaga kako pre\xc5\xbeiveti v tak\xc5\xa1nih situacijah oziroma v grozljivkah, nato pa s prijatelji na hitro ukrade stvari iz trgovine. Po odjavni \xc5\xa1pici se poka\xc5\xbee \xc5\xa1e zadnja scena, kjer se Doofy razide s sesalcem, vendar privoli v \xc5\xa1e zadnji seks."